Etzebeth ontken enige oortreding tydens bakleiery buite kroeg | Maroela Media
Die Springbok Eben Etzebeth ontken dat hy enigiemand aangerand of rassistiese aanmerkings toegesnou het tydens 'n bakleiery buite 'n kroeg in Langebaan aan die Weskus.
"'n Klag van aanranding is aanhangig gemaak in verband met die voorval," het sers. Noloyiso Rwexana, woordvoerder van die polisie, bevestig.
"Daar word beweer dat 'n argument tussen twee groepe ontstaan het. Daar is mense wat beseer is en na 'n hospitaal geneem is behandeling."
Volgens Rwexana is die ondersoekbeampte besig om verklarings van die betrokke partye te kry en is niemand nog in hegtenis geneem in verband met die voorval nie.
Op sosiale media het nuus oor die bakleiery soos 'n veldbrand versprei met 'n vrou wat beweer het dat haar vriend deur 'n groep mans aangerand en rassistiese aanmerkings toegesnou is.
Volgens die vrou het die mans glo gesê hulle is "hotnotte". 'n Video met kru-taalgebruik word intussen ook op sosiale media gedeel. Etzebeth word in plasings op sosiale media gekritiseer dat hy glo niks gedoen het om die bakleiery stop te sit nie al was hy glo nie self daarby betrokke nie.
Etzebeth het intussen op sy Facebook-blad op die bewerings gereageer.
Hoekom moes Eben nou tussen beide tree om 'n groep dronk mense uit mekaar se hare te hou. Menige wat dit gewaag het is al noodlottig beseer.
Ai tog hoekom moes Eben Etzebeth nou tussenbeide getree het? As hy het sou dit ook nie goed gewees het nie, dit is tog waarom daar uitsmyters by 'n kuierplek is. Klink of hy net betrek word omdat hy 'n bekende sportman is.
Dit klink vir my asof kuierplekke deesdae in oorlogsones verander.
Aag toe-toe, stop die SNERT ! Hoe kinderagtig
Die sogenaamde "slagoffers" is nie altyd so onskuldig nie. Deur 'n bekende Springbok te betrek weet die "slagoffer" dat hy maksimale mediadekking gaan kry…. Miskien gee die ANC sommer vir hom 'n huis ook!